નાનપણ માં વરસાદ આવે એટલે સીધું બહાર શેરી માં દોડી જવાનું . આખા ગામ માં દોડતા દોડતા ભીંજાવા ની મજા જ અલગ હતી . સાથે સાથે "આવ રે વરસાદ , ધેબરીઓ પરસાદ , ઉની ઉની રોટલી ને કારેલા નું શાક " ગાવા નું પણ ચાલુ જ હોઈ . કાગળ ની હોડીઓ બનાવી ને વરસાદ નાં પાણી ની રસ્તા પર ની નાની એવી નદી માં છોડી દેવાની મજા પણ અલગ જ હતી , એમાં પણ રેસ લાગે પાછી . ક્યારેય અગાસી નાં ભૂંગળા પર થી પડતા પાણી માં નહાયા છો ? જોગ નાં ધોધ ની નીચે રહી ને પણ એવો આનંદ નાં આવે.